钦定古今图书集成/明伦汇编/氏族典/第379卷 > 《凌迪知万姓统谱》 > 项安世
## 钦定古今图书集成/明伦汇编/氏族典/第379卷 > 《凌迪知万姓统谱》 > 项安世

按《宋史项安世传》：“安世字平父，其先括苍人，后家江
陵。淳熙二年进士，召试，除秘书正字。光宗以疾不过
重华宫，安世上书言之，寻迁校书郎。宁宗即位时，朱
熹召至阙，未几予祠，安世率馆职上书留之。俄为言
者劾罢，丁内艰，起复知鄂州，遂除户部员外郎，湖广
总领，坐事免。后以直龙图阁为湖南转运判官，未上”，
用台章夺职，嘉定元年卒。所著《易玩辞》，他书多行于
世。